b'\n_START_ARTICLE_\nRaketlonas\n_START_PARAGRAPH_\nRaketlonas\xc2\xa0\xe2\x80\x93 kombinuota rake\xc4\x8di\xc5\xb3 sporto daugiakov\xc4\x97, kuri\xc4\x85 sudaro stalo tenisas, badmintonas, tenisas ir skvo\xc5\xa1as. Sportininkai var\xc5\xbeosi keturiose rake\xc4\x8di\xc5\xb3 rungtyse ir u\xc5\xbe pasirodym\xc4\x85 kiekvienoje rungtyje renka ta\xc5\xa1kus. Daugiausiai ta\xc5\xa1k\xc5\xb3 surink\xc4\x99 sportininkas laimi. Daugiakov\xc4\x97 kildinama i\xc5\xa1 Suomijos, kurioje 1986\xc2\xa0m. \xc4\xafvyko pirmosios raketlono var\xc5\xbeybos, ir yra viena grei\xc4\x8diausiai augan\xc4\x8di\xc5\xb3 sporto \xc5\xa1ak\xc5\xb3 pasaulyje. 2002\xc2\xa0m. \xc4\xafkurta tarptautin\xc4\x97 raketlono federacija.\n_START_SECTION_\nLietuvoje\n_START_PARAGRAPH_\n2014\xc2\xa0m. Lietuvos skvo\xc5\xa1o federacija SEB arenoje sureng\xc4\x97 pirm\xc4\x85j\xc4\xaf Lietuvos raketlono \xc4\x8dempionat\xc4\x85. Profesional\xc5\xb3 grup\xc4\x97je pirmuoju nugal\xc4\x97toju tapo Giedrius V\xc4\x97\xc5\xbeelis, m\xc4\x97g\xc4\x97j\xc5\xb3\xc2\xa0\xe2\x80\x93 Darius \xc4\x8cerka. Lietuva neturi oficialios raketlono federacijos, kuri b\xc5\xabtu pripa\xc5\xbeinta tarptautiniu mastu.'